ตร.ภาค 4 บุกยึดทรัพย์ กำนันแหนบทองคำ หลังถูกจับ ขับรถเคลียร์ทางขนยาบ้า 
สืบภาค 4 นำกำลังเข้าค้นบ้านพัก กำนันดีเด่นแหนบทองคำ อ.บุ่งคล้า เมืองบึงกาฬ หลังถูกจับกุมขณะขับกระบะตามหลังเพื่อเคลียร์เส้นทางรถขนยาบ้า ยึดรถหรู-รถบรรทุก รวม 11 คัน พร้อมทรัพย์สินที่คาดว่าได้มาจากการค้ายา,จากกรณีเจ้าหน้าที่ตำรวจ สภ.เพ็ญ อ.เพ็ญ จ.อุดรธานี โดย พ.ต.ท.สรพงษ์ งิมสันเทียะ สวป.นำกำลังตามจับกุมขบวนการค้ายาบ้าที่ใช้รถเก๋งขนผ่านพื้นที่ไปจนมุมที่สี่แยกไฟแดงถนนบายพาสก่อนเข้าตัวเมืองอุดรธานี ขณะติดไฟแดงได้ใช้รถยนต์เข้าปิดล้อมจับกุมตัว นายมนัดชัย วงษ์เสียงดัง อายุ 49 ปี ชาว จ.อุดรธานี ขณะขับรถเก๋ง ยี่ห้อฮอนด้า รุ่นแอคคอร์ด สีบรอนซ์ทอง ทะเบียน กร 5637 อุดรธานี พร้อมกับยาบ้า 630,000 เม็ด ที่ซ่อนบรรทุกมาในรถเก๋ง,ต่อมาเจ้าหน้าที่ตำรวจ สามารถจับกุม นายปัญญา เภ้าสร้อย หรือกำนันพิมพา อายุ 52 ปี ชาว อ.บุ่งคล้า จ.บึงกาฬ กำนันดีเด่นแหนบทองคำ ขณะขับรถยนต์กระบะนิสสัน นาวาร่า สีบรอนซ์เงิน ทะเบียน กก 1600 บึงกาฬ ตามหลังและเคลียร์เส้นทาง ตามข่าวที่เสนอไปแล้วนั้น วันนี้เจ้าหน้าที่ตำรวจและ ป.ป.ส. ได้คุมตัวนายปัญญา ผู้ต้องหามาตรวจยึดทรัพย์ตาม พ.ร.บ.มาตรการ ซึ่งมีรถเก๋ง รถกระบะ รถบรรทุก รถแบ็กโฮหลายคัน โฉนดที่ดินและทรัพย์อื่นหลายรายการ,เมื่อเวลา 14.00 น. วันที่ 29 ต.ค. พ.ต.อ.ณัฐนนท์ ประชุม รอง ผบก.สส.ภ.4 พ.ต.อ.กิตติพงษ์ จิตรคาม ผกก.สส.1 บก.สส.ภ.4 พ.ต.ท.สรพงษ์ งิมสันเทียะ สวป.สภ.เพ็ญ ชุดจับกุม พ.ต.อ.ธำรงชัย ไล้ทองดี ผกก.สภ.บุ่งคล้า นายภิญโญ โฆษิต ผอ.บก. ป.ป.ส.ภาค 4 ร่วมกับทหาร กกล.รส.บึงกาฬและฝ่ายปกครอง ควบคุมตัวนายปัญญา หรือกำนันพิมพา เภ้าสร้อย อายุ 52 ปี ผู้ต้องหาร่วมกันขนยาบ้า 630,000 เม็ด,ถูกแจ้งข้อหา ร่วมกันมียาเสพติดให้โทษประเภท 1 (ยาบ้า) ไว้ในครอบครองเพื่อจำหน่ายโดยผิดกฎหมาย ถูกควบคุมตัวมาตรวจค้นหาทรัพย์สิน ตามความผิดมูลฐานตาม พ.ร.บ.มาตรการในการปราบปรามผู้กระทำผิดเกี่ยวกับยาเสพติด พ.ศ.2534 ตรวจค้นตามบ้านพักและ โกดังเก็บสิ่งของโดยได้ยึดทรัพย์สินที่มีเหตุอันควรสงสัยว่าได้มาจากการกระทำความผิดเกี่ยวกับยาเสพติด โดยมีทรัพย์สินที่ถูกยึดหลายรายการดังนี้,รถเก๋ง BMW สีขาวทะเบียน กค 2 หนองคาย รถกระบะนิสสัน สี่ประตู สีน้ำตาล ทะเบียน 8759 บึงกาฬ รถโตโยต้าฟอร์จูนเนอร์ สีบรอนซ์เงินทะเบียน กก 4522 บึงกาฬ รถแบ็กโฮ CAT สีเหลือง 2 คัน รถบรรทุก 10 ล้อ 5 คัน รถบรรทุก 6 ล้อ 1 คัน อาวุธปืนสั้น 1 กระบอก ยี่ห้อบาเร็ตต้า โฉนดที่ดิน 3 ฉบับ นส.3 3 ฉบับ นอกจากนี้ยังพบเอกสารการโอนเงินไปให้บุคคลต่างๆ หลายธนาคาร และมีวงเงินหลายล้านบาทจึงตรวจยึดไว้ตรวจสอบต่อไป
สืบภาค 4 นำกำลังเข้าค้นบ้านพัก กำนันดีเด่นแหนบทองคำ อ.บุ่งคล้า เมืองบึงกาฬ หลังถูกจับกุมขณะขับกระบะตามหลังเพื่อเคลียร์เส้นทางรถขนยาบ้า ยึดรถหรู - รถบรรทุก รวม 11 คัน 
ตร.ภาค4,จับกำนัน,ค้ายา,ยาบ้า,ยาเสพติด,ขนยา,ค้นบ้านพัก,ยึดทรัพย์,ปัญญา เภ้าสร้อย,กำนันพิมพา,บุ่งคล้า,บึงกาฬ